احتضن متحف مؤسسة عبد الرحمان السلاوي، معرض الصور الفوتوكَرافية Tempu Fugit، الخاصة بالحجر الصحي اللي المغرب بسبب فيروس كورونا المستجد، هذ المعرض اللي من إنتاج MAFODER Group، وتحت إشراف المصور الفوتكَرافي محمد كيليطو. وشاركو فهذ المعرض 8 مصورين شباب بمجموع أزيد من 50 عمل، اللي عرضو فيه أعمالهم خلال فترة الحجر وما بعدها، الشي اللي حتم على المصورين باش يخدمو من الدار، أو يصورو حوايج وقعات فهذ الفترة دالإغلاق التام، إلى كان عندهم آكسي باش يخرجو. كل مصور قدر، بطريقتو الخاصة، يحكي على آشنو وقع خلال هذ الفترة الاستثنائية، بحيث كاين اللي صور من الدار بالتقاط صور بزوايا بسيطة لكن فيها عمق كيحكي على هذ الفترة، بحال مهدي مريوش، كاين اللي خدم على الأطر الطبية والصحية بحال يزة السلاوي، وكاين اللي كانت عندو الفرصة باش يخرج يصور وضعية الحجر الصحي من برا بحال ياسين التومي ووليد بندرا، وكاين اللي ختار يحكي على فترة الحجر الصحي بطرق أخرى بحال فاطمة الزهراء السري، سيف كوسمات، وهشام بن حود. وحول هذ المعرض، قال المشرف محمد كيليطو، أن هذ المشروع كيركز بالأساس على السرد، وكيهتم بجم مجموعة من القصص ودمجها، من خلال منح كل مصور بالتعبير بحرية على الرؤية ديالو لهذ المرحلة... من جهتو، اعتبر ابراهيم السلاوي، المدير العام لمجموعة “مافودير”، أن الفنانين المصورين، خلال نظرتهم، بحال مؤرخي الحاضر، وهوما اللي يقدرو يشهدو على شنو دوزنا، فهذ المرحلة. والمعرض تفتح ف20 مارس، وغيستمر حتى ل20 ماي. 
فنانين مصورين كيعاودو على حياتهم فالحجر الصحي فمعرض للصور